JY LEES NOU Volg SARIE op Snapchat en voel deel van ons tweede Modeskool!
Dit is ’n app waarmee jy teks, foto's en video's kan stuur. Anders as WhatsApp kan jy nie net aan vriende stuur nie, maar jy kan ook jou eie "storie" publiseer.
Dié app is verniet, maar wees gewaarsku - dit is baie verslawend en vreet vinnig jou data as jy eers ’n Snapchatter raak!
Wat maak dit anders?
Wanneer jy ’n boodskap aan ’n vriend stuur, hou dit net vir ’n paar sekondes (tussen 1 - 10 sekondes, jy kan dit stel) nadat dit oopgemaak is. Daarna verdwyn dit in die niet.
Wanneer jy jou "storie" publiseer, hou daardie foto's en video's net vir 24 uur en daarna verdwyn dit, net soos jou boodskappe.
*Jy kan wel jou eie foto's en video's op jou foon stoor voordat jy dit aanstuur.
Dit gaan nie noodwendig ’n groot leemte in jou lewe vul nie, maar dit is hope pret. Dit het verskillende "filters" wat byna daagliks verander - kyk direk in jou voorste kamera (waarmee jy gewoonlik ’n selfie sal neem), druk op jou gesig en kies jou filter!
Laai Snapchat op jou foon af en skep vir jou ’n rekening met ’n naamen wagwoord. Volg die stappe om jou vriende op te spoor wat ook Snapchat-rekeninge het.
Kyk direk na die skerm en druk met jou vinger op jou gesig. Sodra Snapchat jou gesig se buitelyne trek, sal die filters in sirkels onder-aan die skerm verskyn - wees ’n blomkind, ’n hondjie of ruil gesigte met iemand! Hulle laai byna daagliks nuwe filters en maak ook filters vir spesiale geleenthede soos groot sportgebeure.
Druk op die blou pyltjie regs en jy word na ’n volgende skerm herlei. Hier kan jy kies om dit te stuur na ’n vriend of om jou storie onder "My Story" te publiseer.
Trek jou skerm na onder. Hier kan jy jou profielfoto in die spokie verander en vriende soek. Klik op "Add Friends", "Add by username" en tik SARIEtydskrif in.
Hier's ook ’n video wat kan help